**ΑΠΟΣΠΑΣΜΑ**

Από τα πρακτικά της με αριθμό .…/2019 ειδικής συνεδρίασης του δημοτικού συμβουλίου, η οποία έλαβε χώρα την Κυριακή … Σεπτεμβρίου 2019 και η οποία συγκλήθηκε με την υπ’ αριθμ. …. πρόσκληση του συμβούλου του συνδυασμού του δημάρχου που έχει εκλεγεί με τις περισσότερες ψήφους.

Ο προεδρεύων σύμβουλος, αφού ανέθεσε καθήκοντα ειδικού γραμματέα στον/ην δημοτικό/ή υπάλληλο κ./κα ………. ………, κάλεσε το συμβούλιο να προβεί στην εκλογή των τακτικών μελών του προεδρείου του δημοτικού συμβουλίου για την πρώτη θητεία της τρέχουσας δημοτικής περιόδου, ήτοι για το χρονικό διάστημα από 8.9.2019 έως 6.11.2021, στην ειδική αυτή συνεδρίαση, η οποία έλαβε χώρα σύμφωνα με τις διατάξεις του άρθρου 64 του ν. 3852/2010, όπως το άρθρο αυτό αντικαταστάθηκε με το άρθρο 71 του ν. 4555/2018.

Ειδικότερα, όπως ανέφερε ο προεδρεύων σύμβουλος, προτείνεται ο πρόεδρος από την παράταξη του εκλεγέντος δημάρχου, ο αντιπρόεδρος από την παράταξη που αναδείχθηκε δεύτερη σε εκλογική δύναμη51 και ο γραμματέας από την παράταξη που αναδείχθηκε τρίτη σε εκλογική δύναμη. Στη συνέχεια, κάλεσε όλους τους συμβούλους της δημοτικής παράταξης του εκλεγμένου δημάρχου να αποσυρθούν (προς το δεξιό μέρος της αίθουσας), ώστε να αναδείξουν τον υποψήφιο πρόεδρο του δημοτικού συμβουλίου. Ταυτόχρονα, κάλεσε τα μέλη της παράταξης που αναδείχθηκε δεύτερη σε εκλογική δύναμη να αποσυρθούν (προς το αριστερό μέρος της αίθουσας) και να αναδείξουν τον υποψήφιο αντιπρόεδρο του δημοτικού συμβουλίου. Τέλος, κάλεσε τα μέλη της παράταξης που αναδείχθηκε τρίτη σε εκλογική δύναμη να αποσυρθούν (στο κέντρο της αίθουσας) και να αναδείξουν τον υποψήφιο γραμματέα του δημοτικού συμβουλίου.

Όπως ενημέρωσε ο προεδρεύων σύμβουλος, προτεινόμενοι για την κάλυψη των θέσεων του προεδρείου από τις παρατάξεις είναι όσοι συγκεντρώσουν την απόλυτη πλειοψηφία του συνόλου των μελών των αντίστοιχων παρατάξεων, κατόπιν μυστικής ψηφοφορίας. Εάν κανείς από τους ενδιαφερόμενους δεν συγκεντρώσει την απόλυτη πλειοψηφία, τότε η ψηφοφορία θα επαναληφθεί. Εάν και κατά τη δεύτερη αυτή ψηφοφορία δεν συγκεντρωθεί η απόλυτη πλειοψηφία του συνόλου των μελών του συνδυασμού ή υπάρξει ισοψηφία, τότε διενεργείται και τρίτη ψηφοφορία μεταξύ των δύο επικρατέστερων υποψήφιων. Κατά την τρίτη ψηφοφορία εκλέγεται όποιος συγκεντρώσει τη σχετική πλειοψηφία των παρόντων μελών της παράταξης, ενώ σε περίπτωση ισοψηφίας θα διενεργηθεί κλήρωση.

Οι σύμβουλοι των προμνησθέντων παρατάξεων ακολούθησαν τη διαδικασία που αναλύθηκε. Μετά την ολοκλήρωσή της ο προεδρεύων σύμβουλος ανακοίνωσε τα ονόματα των υποψηφίων που εκλέχθηκαν και συγκεκριμένα:

51 Ή πρώτη σε εκλογική δύναμη, αλλά δεν κατάφερε να εκλέξει δήμαρχο.

α. υποψήφιος/α πρόεδρος ο/η κ./κα ,

β. υποψήφιος/α αντιπρόεδρος ο/η κ./κα και

γ. υποψήφιος/α γραμματέας ο/η κ./κα ……………..

Ο προεδρεύων σύμβουλος ενημέρωσε, στη συνέχεια, ότι αφού ολοκληρώθηκε η διαδικασία εκλογής του προτεινόμενου υποψηφίου για καθένα από τα αξιώματα του προεδρείου του συμβουλίου, το τελευταίο καλείται να επικυρώσει την εκλογή του υποδειχθέντος υποψηφίου για κάθε αξίωμα και για το λόγο αυτό κάλεσε τα μέλη των παρατάξεων να υποβάλλουν τυχόν διαφορετικές προτάσεις. Παράλληλα, γνωστοποίησε ότι η εκλογή των προτεινόμενων υποψήφιων για κάθε αξίωμα επικυρώνεται από το δημοτικό συμβούλιο, αν δεν υποβληθεί διαφορετική πρόταση ή εάν καμία από τις διαφορετικές προτάσεις που τυχόν υποβληθούν, κατά τη μυστική ψηφοφορία που διεξάγεται και στην οποία μετέχει και ο αρχικώς υποδειχθείς υποψήφιος, δεν καταφέρει να συγκεντρώσει τα δύο τρίτα (2/3) του συνολικού αριθμού των μελών του δημοτικού συμβουλίου52.

Ακολούθως, κατόπιν τοποθέτησης συμβούλων της παράταξης που κατάφερε να εκλέξει δήμαρχο, ο προεδρεύων σύμβουλος διαπίστωσε ότι τέθηκε μία η νέα υποψηφιότητα του/της κ./κας ……… ………. για τη θέση του/της προέδρου του δημοτικού συμβουλίου και κάλεσε το σύνολο του δημοτικού συμβουλίου να ψηφίσει μυστικά σε ψηφοφορία μεταξύ της νέας αυτής υποψηφιότητας και του αρχικά υποδειχθέντος. Αντίθετα, ενημέρωσε το σώμα ότι επικυρώθηκε η εκλογή του αντιπροέδρου και του γραμματέα του δημοτικού συμβουλίου, καθώς για την κάλυψη των εν λόγω θέσεων δεν υποβλήθηκε νέα υποψηφιότητα.

Μετά την ολοκλήρωση της μυστικής ψηφοφορίας και αφού ολοκλήρωσε τη διαδικασία καταμέτρησης των ψήφων, ο προεδρεύων σύμβουλος ανακοίνωσε ότι η νέα υποψηφιότητα δε συγκέντρωσε τα απαιτούμενα δύο τρίτα (2/3) του συνολικού αριθμού των μελών του δημοτικού συμβουλίου και, συνεπώς, επικυρώνεται η εκλογή του αρχικώς υποδειχθέντος από την παράταξη του δημάρχου προέδρου του συμβουλίου.

Κατόπιν των ανωτέρω και μετά το πέρας της αναφερόμενης διαδικασίας διαπιστώθηκε από τον προεδρεύοντα Σύμβουλο ότι εκλέχθηκαν για την πρώτη θητεία (1.9.2019 - 6.11.20121) πρόεδρος του δημοτικού συμβουλίου ο/η κ./κα

………..... ………….., αντιπρόεδρος του δημοτικού συμβουλίου ο/η κ./κα………... …………

και γραμματέας του δημοτικού συμβουλίου ο/η κ./κα ................. ……………

52 Βλ. άρθρο 64 παρ. 3 περ. δ’ εδ. β’ του ν. 3852/2010, όπως το άρθρο αυτό αντικαταστάθηκε με το άρθρο 71 του ν. 4555/2018.

Ύστερα από τα παραπάνω λύθηκε η συνεδρίαση στις …. (ώρα).

 **Ο προεδρεύων σύμβουλος Τα μέλη**

 **(σφραγίδα - υπογραφή)**

 **(ονοματεπώνυμο)**